Un italian în vârstă 60 de ani a fost înjunghiat mortal de iubita lui româncă. Femeia a sunat la salvare și s-a așezat lângă cadavru așteptând să apară poliția.
Anchetatorii spun că principala pistă este cea a geloziei, dar nu au reușit să scoată mai multe informații în timpul interogatoriului, asta pentru că femeia a refuzat să vorbească.
Vecinii și locuitorii din localitatea unde s-a petrecut crima au fost și ei interogați de anchetatori, conform digi24.ro.
Pentru că este o localitate mică din sudul Italiei, în zona Bari, vecinii susțin că cei doi au fost observați împreună. Despre ei se știa că sunt un cuplu, chiar dacă nu au oficializat relația.
Marți seara, 5 martie, între cei doi a pornit o ceartă, care există posibilitatea să fi fost din cauza geloziei. Românca a luat un cuțit și l-a înjunghiat pe italian în zona gâtului și a toracelui.
Victima a decedat la scurt timp după înjunghiere.
Femeia în vârstă de 38 de ani, rezidentă în Italia de mult timp, a fost reținută de autorități.